Különböző szolgálatok együttélésének műszaki kérdései a digitális hozadéksávban
Kissné Akli Mária, Ferencz Zsolt, Stefanics Krisztián, Tóth András
Nemzeti Média- és Hírközlési Hatóság, Médiafrekvencia-tervezési és koordinációs osztály

A DD sávok elvesztésével a földfelszíni digitális műsorszórás mozgástere jelentősen leszűkül, amivel együtt a megvalósítható országos multiplexek száma is csökkenni fog. További műszaki problémát jelenthet a digital dividend sáv és a műsorszóró sáv közelsége. Az előadás első részének célja a külföldi tapasztalatok és műszaki hátterük bemutatása, valamint néhány lehetséges megoldás ismertetése a kapacitás csökkenés kompenzálására.

A digitális átállást követően annak ellenére növekednek digitális hozadékként az úgynevezett „white space”-t használó alkalmazások lehetőségei a műsorszóró sávban, hogy annak mérete a WRC-12 döntése alapján tovább csökken. Az előadás második részében arra keressük a választ, hogy milyen műszaki feltételek teszik lehető a sáv intenzív használata mellett white space alkalmazások működését, külföldi példákat is bemutatva. Vizsgáljuk a PMSE eszközök DVB-T rendszerrel való együttélésének műszaki feltételeit, valamint a digitális helyi televíziózás frekvenciabiztosítási lehetőségeit.